Seabus matkalla Vancouveriin
SeaBus lähdössä Lonsdalen satamasta.
**SeaBus** on Kanadan, Brittiläisessä Kolumbiassa, Vancouverin ja North Vancouverin kaupunkien välillä liikennöivä katamaraanityyppinen henkilölautta. Reitillä liikennöi tällä hetkellä kaksi alusta. Ruuhka-aikana liikennöinti tapahtuu noin 15 minuutin vuorovälillä ja iltaisin sekä sunnuntaisin vuoroväli on noin 30 minuuttia. Lautat omistaa ja niitä liikennöi Coast Mountain Bus Company yhtiö ja ne kuuluvat tärkeänä osana Suur-Vancouverin TransLink joukkoliikennejärjestelmään.

Liikennöinti
------------

Lautat liikennöivät maanantaista lauantaihin kello 6.00–1.00 ja sunnuntaisin 8.00–23.00. Ruuhka-aikana kaksi lauttaa liikennöi samalla reitillä ja kohtaavat toisensa puolimatkassa. Tällöin vuoroväli on noin 15 minuuttia. Ruuhka-ajan ulkopuolella ja sunnuntaisin vuoroväli on noin 30 minuuttia, koska käytössä on vain toinen lautoista. SeaBus liikennöi Vancouverissa sijaitsevan Waterfront Stationin ja Burrard Inlet -vuonon vastarannalla, North Vancouverin kaupungissa sijaitsevan Lonsdalen sataman väliä. Niiden etäisyys on 3,24 kilometriä. Lautta kulkee normaalisti 11,5 solmun (21,3 km/h) nopeudella, joka on rajoitettu vesialueen muuta liikennettä haittaavien aaltojen minimoiseksi. Lautat tekevät yli 50 ylitystä päivittäin.

Lautat
------

Reitillä on ollut käytössä kolme alusta, joista kaksi ensimmäistä valmistui 1976 (*MV Burrard Otter* ja *MV Burrard Beaver*) ja ovat olleet liikenteessä siitä lähtien. Kolmas alus valmistui vuonna 2009 (*MV Burrard Pacific Breeze*). Se on samantyyppinen kuin kaksi aikaisempaakin alusta. Ennen uuden lautan käyttöönottoa tiedotusvälineissä oli uutisoitu kolmen aluksen yhteiskäytöstä, jolloin vuoroväli olisi kutistunut 10 minuuttiin. Joulukuussa 2009 alusten omistaja kuitenkin ilmoitti yhden vanhemman lautan peruskorjaamisesta ja toisen poistuvan käytöstä vedoten lauttojen alhaiseen käyttöasteeseen.

Kaikki kolme alusta ovat katamaraaneja, joissa on kaksi keulaa, eli lautat voivat liikenöidä molempiin suuntiin samoin ominaisuuksin. Lautoissa on kaksi runkoa, joissa molemmissa on kaksi erillistä dieselmoottoria ja ruoripotkuria edeltävää mekaanista kääntyvää potkuria. Tämänkaltainen toteutus oli erittäin harvinainen 1970-luvulla rakennetuissa aluksissa. Kaikki neljä potkuria kääntyvät 360 astetta ja ovat täysin itsenäisiä. Tämän vuoksi lautta voi liikkua kaikkiin suuntiin. Lauttojen kapasiteetti on 400 matkustajaa, ja molemmissa satamissa on automaattiset laskurit, jotka rajoittavat matkustajien määrän.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **SeaBus**.
1. ↑  SeaBus Frequency TransLink. Viitattu 1.3.2010. (englanniksi)
2. ↑  Natasha Jervis: Take a Ride on the SeaBus in Vancouver, British Columbia About.com.  Arkistoitu 12.4.2010. Viitattu 1.3.2010. (englanniksi)
3. ↑  Sea Bus Vancouver's North Shore.  Arkistoitu 25.2.2012. Viitattu 1.3.2010. (englanniksi)
4. ↑  Mike Killeen: SeaBus fleet grows for Olympics, but won't last  23. joulukuuta 2009. CTV News. Viitattu 1.3.2010. (englanniksi)
5. ↑  Vancouver's SeaBus Ferry Service, British Columbia, Canada  17. tammikuuta 2006. BBC. Viitattu 1.3.2010. (englanniksi)
6. ↑  Alan Haig-Brown: Vancouver commuter ferry celebrates 30 years of service  toukokuu 2008. Professional Mariner. Viitattu 1.3.2010. (englanniksi)[vanhentunut linkki]

Aiheesta muualla
----------------

* Valokuvia uusimmasta MV Burrard Pacific Breeze aluksesta (englanniksi)
* Vancouverin joukkoliikennejärjestelmä (Arkistoitu – Internet Archive) (englanniksi)
* Matkailijoiden kertomuksia SeaBusista www.virtualtourist.com (englanniksi)